Den Vest-Sjællandske Avis, 1830-12-14
Ved Polakkernes Oprør kommer nu den Belgiske Revolution til at tage en anden Vending, og det vestlige Europas Politik kan derved blive meget forandret. Det synes som at en of- og defensiv Alliance-Tractat imellem Frankerige og England er enten bleven afsluttet, eller har været paa Veien dertil; Gen. Flahault har været afsendt med en personlig Mission til de Engelske Ministre, Fyrsten af Talleyrand har introduceret ham hos Greve Grey og han har derpaa havt en Conference med denne sidste, og har havt en privat Audience hos Kongen af England; han skal medbringe de stærkeste Forsikkringer og det Engelske Cabinets venskabelige Sindelag. Andre ville vide, at han har medbragt Ratificationen paa den omtalte Alliance Tractat. - At Englænderne misbillige de østlige Magters Plan at blande sig i de belgiske Anliggender kan ogsaa sees af følgende Passage i Bladet Coureren: Den første Bevægelse af en Østerrigsk, Preussisk og Russisk Armee imod Frankerige vil være Løsnet til den Franske Armees Opbrud; De Franske have for meget Erfaring til at ville lade en Sundheds=Cordon trække omkring deres eget Distrikt. Vi troe ikke, at de Allierede ville foretage sig et Skridt imod Frankerige, fordi de maae indsee, at en saadan Bevægelse maae blive anseet af os som rettet imod Storbrittannien; thi dersom den offentlige Mening i Frankerige og Belgien kunde blive undertrykket ved udenlandske Bajonetter, saa vilde det ogsaa snart være forbie med den offentlige Mening heri Landet; dog forsikkrer Coureren tilsidst, ifølge den bedste Authoritet, at der finder et oprigtigt Venskab Sted imellem de store Europæiske Magter, hvilket er den bedste Sikkerhed for Fredens Varighed. Det er urimeligt, siger samme Blad i et nyere Nummer, at Souverainerne ville begynde en Krig, hvorved to Nationer med uhyre Resourcer ville forene sig imod dem. Det er forresten bekiendt, at dette Blad bestandig forandrer sin Tone ved enhver nye Ministerialforandring. - Alle Efterretninger fra Frankerige vidne om de uhyre Udrustninger, som finde Sted i dette Land for at forhindre de østlige Magters Jntervention i de belgiske Anliggender. Ordet Krig er neppe blevet udtalt førend en almindelig Enthusiasme har begeistret det hele Franske Folk, Frivillige lade sig paa alle Punkter hverve til Krigstienesten. Man beskiæftiger sig paa det virksomste med Forsvarstilberedelser for at sikkre de store Stæder i Landet mod et Overfald. Dette er Tilfældet med Stratsborg som er forladt af Linietropperne, hvilke skulle drage i Feldten og af loses af Nationalgarden. Hr. Naudet, Eskadrons chef og ansat ved Generalstaben, er ankommen dertil med en Mission fra Krigsministeren for at undersøge hvad Fæstningen behøver for at sættes i en fuldkommen Forsvarstilstand, og han skal udstrække sine Undersøgelser til alle Fæstninger i det Elsaske. J Departementerne Maas, Vogeserne, Meurthe og nogle andre, har man fattet den store patriotiske Jdee, at Jndvaanerne ville assurere hinanden for mødende Krigskade. Paa alle Punkter i Frankerige blive i dette Øieblik fabrikerede Gevære; man regner paa, at der hver Dag leveres 10000 Stykker, og Paris leverer allene dagligen 4500, Baron von Barante er afverst i største Hast til Turin, hvor han skal residere som Fransk Gesandt; han har erholdet den Mission, at han skal erklære det Sardinske Ministerium, at dersom Kongen af Sardinien ogsaa kun tillader et udenlandsk Regiment at marschere igiennem sit Land, saa vii der strax blive voteret en Lov af begge Kamrene, ifølge hvilken Savoyen skal blive incorporeret i Frankerige; endvidere at Telegraphen skal strax give Ordre til de Linieregimenter, som garnisonere i Grenoble, ligesom alle andre Regimenter af den 19de Militair Division, til øieblikkelig at marschere løs mod Turin. - Sandsynligen vil Kongen selv commandere den store Armee, og Mar skallerne Soult og Gerard føre Overcommanden under ham. - Kronprinsen, som er kommen tilbage fra Lyon hvor han er bleven modtaget med en uhyre Enthusiasme, vil da stille sig i Spidsen for sit Husarregiment. Den store Armees Operationer skulle gaae ud fra Metz og Omegnen. 150,000 Mand skulle marschere imode de belgiske Grændser. Ogsaa Gen. Lamarque skal med en anden Armee dække Grændserne fra Stratsborg til Genf - Men den Russiske Ambassadeur, Fyrsten af Li ven, som er ankommen til London den 30te November skal have afgivet Erklæringer angaaende de Russiske Troppers Bevægelser, som lyde ganske fredelige. – Den 28de blev der holdet i London er Cabinetsraad for at afgiøre den Qvæstion om Underhandlingerne angaaende Belgien skulle ophæves eller fortsættes, og man skal have besluttet sig til det sidste. - Bladet Times siger: at den Hollandske Statscourant finder det fornødent ved at omtale Ministerforandringen i England at forklare for sine Læsere hvad Greve Grey og Hr. Broughanere for Personer, men de ville snart, komme til at erfare, at disse to Navne betyde saameget som Jkke intervention. (Hollænderne ville derimod maaskee trøste sig med en Vittighed af Fyrsten af Taleyrand som skal have sagt: at det nærværende Engelske Ministerium ikkt kan leve længe da dets Hoved er graat, det har nemlig Lord Grey i Spidsen og Grey betyder graae, Dette nye Venskab imellem to saa gamle Antagonister som Frankerige og England; denne glødende Enthustasme, disse uhyre Krigsudrustninger behøves imidlertid slet ikke og ville snart komme til at ophøre dersom den Polske Jnsurrektion kan som tinere den alvorlige Charakteer, hvormed den er fremtraadt, og dersom Jndvaanerne i det Rusiske Polen ville forbinde sig med dem i Kongeriget, da det kan have den frygteligste Kamp i Østen til Følge, som paa en lang Tid maae tilintetgjøre alle de østlige Magters Foretagender imod det vestlige Europa. Men Sagen kan ogsaa tage en anden Vending; det er mueligt, at Keiser Nicolaus hæver sig over de passerede Uordener, over det Antipathie som finder Sted imellem det Russiske og Polske Folk og villigen giver sit Samtykke til det gamle Polens Gienopstandelse i sin hele Udstrækning, da vil Scepteret vedblive at glimre i hans Haand; da vil han, som en beskyttende og en forsonende Genius, svæve over sine imod hinanden contrasterende Riger, og da vil kun Faren i Fremtiden true det Østerrigske og Preussiske Polen Skulde Sagen tage denne Vending, da er den almindelige Krigslue endnu ikke bleven slukket, og da kan Kampen imellem Østen og Vesten muelige endnu forestaae.